## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 09.12.2021

***Møtested: Lierne Gjestegård***

***Tid:***  1700 - 2000

*Disse møtte fra styret*

**Sørli fjellstyre**: Grete Bruce, Lillian Bergli og Bjarne Arvasli. Tore Solstad møtte som vara for Dag Arvid Totland

 **Forfall**: Jon Andreas Stenfjell. Vara innkalt men møtte ikke.

**Nordli fjellstyre:** Arnodd Lillemark, Kristine Moe Skille, Elin Gjertsås, Frode Holand og Bernt Ivar Elvseth.

*Andre:*

Nils Vidar Bratlandsmo, daglig leder/fjelloppsyn.

Mogens Totsås, fjelloppsyn

Leo Lyngstad, sekretær/fjelloppsyn

Arnodd Lillemark ledet styremøtet. Innkalling og sakliste ble godkjent

Møtebok fra styremøter den 14.06.2021 og 02.09.2021 ble godkjent

|  |  |
| --- | --- |
| **Sak nr. L13-21** | Referater |
|  | Referater tas til orientering |
| **Sak nr.** **L14-21** | forsikringsordninger for fjellstyrene i lierne, sørli fjellstyre og nordli fjellstyre – en orientering. |
|  | Styrets behandlingForslag til vedtak ble enstemmig godkjentVedtakFjellstyrene i Lierne tar informasjon om fjellstyrenes forsikringsordninger til orientering. |
| **Sak nr. N05-21** | grunneiersamtykke til endring av rekreasjonsløype over/langs Kvesjøen i Muru statsallmenning. |
|  | Styrets behandlingStyret besluttet å behandle søknaden som en eventuelt-sak i styremøtet.Daglig leder orienterte om de planlagte endringene for rekreasjonsløypa, og styret var enstemmig i at det skal gis grunneiersamtykke til omlegging av rekreasjonsløypa i henhold til vedlagte kart.Fjellstyret kan vanskelig se at endringene vil medføre nye eller negative konsekvenser for rettigheter og interesser som fjellstyret skal ivareta.VedtakNordli fjellstyre vedtar å gi grunneiersamtykke til omlegging av rekreasjonsløype over/langs Kvesjøen, i Muru statsallmenning.*Begrunnelse:*Endringene vil ikke medføre nye eller negative konsekvenser for bruksrettigheter i området. |

**Diskusjonstema:**

### Gaver til NJFF

Både Nordli fjellstyre og Sørli fjellstyre støtter forslagene fra Norges Fjellstyresamband og Nord- Trøndelag Fjellstyresamband om felles gave fra fjellstyrene, til henholdsvis 150 årsjubileum (NJFF) og 60 års jubileum (NJFF Nord-Trøndelag). Se referatsak.

### Fortrinnsrett for innenbygdsboende ved leie av allmenningshytter

Fjellstyrene i Lierne har om kort tid 3 nye allmenningshytter som trolig vil bli attraktiv å leie i perioder av året. Utleieoversikten for Nye Kviltjønnhytta viser at også innenbygdboende har stor interesse av å leie nye hytter. Allmenningshyttene er opprinnelig satt opp for at de bruksberettigede skal kunne utnytte rettigheter og herligheter i allmenningene, hvor innenbygdsboende har særrettigheter. Daglig leder ønsker å lufte for styret om det er rimelig å gi innenbygdsboende fortrinnsrett ved leie av hyttene gjennom å åpne utleiekalenderen for innenbygdsboende før den åpnes for allmenheten.

Styret støtter ideen og foreslår å orientere om tilbudet i Linytt, hvor innenbygdsboende i Lierne kommune gis mulighet for å reservere allmenningshytter før utleiekalenderen på Inatur åpner for allmenheten. Dersom det er flere som ønsker samme hytte/periode skal tildeling foregå ved trekking.

### Interiørutvalg for «Nye Lakavashytta» og «Nye Fiskløyshytta»

I forbindelse med orienteringssaker om nye allmenningsgshytter ble det pekt ut et «interiørutvalg» som får i mandat å «innrede» nye Lakavashytta og nye Fiskløyshytta. Elin Gjertsås og Kristine Moe Skille fra Nordli fjellstyre, og Grete Bruce og Lillian Bergli fra Sørli fjellstyre utgjør utvalget. Lillian Bergli tar initiativ til et første møte for å forberede arbeidet. Daglig leder utformer et enkelt mandat til gruppa.

**Neste styremøte blir 3. mars kl. 1800 i Sørli.**

**Lierne den 10.12.2021.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.